Source: http://www.digilelut.fi/2011/08/yleisurheilun-mm-kisat-teravapiirtona-ja-salaamattomana-dnalta/
Timestamp: 2017-08-24 03:05:22+00:00

Document:
Yle HD ilmaiseksi ja salaamattomana DNA:n antenni- ja kaapeliverkoissa | Digilelut
Yle HD ilmaiseksi ja salaamattomana DNA:n antenni- ja kaapeliverkoissa
DNA aloittaa Yle HD -kanavan ilmaiset ja salaamattomat lähetykset antenniverkossa perjantaina 26.8.2011 klo 17. Yle HD -kanava muuttuu salaamattomaksi myös DNA:n kaapeliverkossa samaan aikaan. Yle HD -kanavalla on pidennetty lähetysaika Daegussa järjestettävien yleisurheilun MM-kilpailuiden ajan. MM-kisat alkavat 27.8. ja päättyvät 4.9.
”Teräväpiirto on parhaimmillaan huippu-urheilussa, ja uskomme YLE HD kanavan huippulaatuisen teräväpiirtokuvan houkuttelevan katsojat myös muiden teräväpiirtokanavien pariin. Halusimme tarjota sekä kaapeliasiakkaillemme että kaikille T2-laitteen hankkineille antenniverkkomme alueella oleville katsojille mahdollisuuden katsoa ja kokea huippulaatuinen teräväpiirtokuva, ja YLE HD on siihen paras mahdollinen kanava”, kertoo DNA:n TV-liiketoiminnasta vastaava johtaja Mikko Saarentaus.
Juuri saamamme tiedon mukaan kanava pysyy salaamattomana DNA:n verkossa yleisurheilun MM-kisojen jälkeenkin.

References: HD 
 HD 
 HD 
 HD 
 HD 
 HD 
 HD